  Майя Бывальцева Удмуртиысь ньыль шор ёзо ӧнер дышетсконниос гурт возёс ӧръя мастерскойёссэс но лабораториоссэс выльдыны гурт возёсъя министерстволэсь грантъёс басьтозы. Субсидилэн быдӟалаез оглом 9 миллион манет. Со сярысь элькунысь дышетонъя но тодосъя министерстволэн пресс-службаез ивортӥз. Улосвылысь дышетонъя но тодосъя министерствоен но гурт возёсъя но сиён-юонъя министерствоен ортчытэм вожвылъяськонэ 10 шор ёзо ӧнер дышетсконниослэсь 13 куриськонъёс вуизы. Дышетон юртъёс гурт возёс ӧрысь ӧнеръёсъя мастерскойёс кылдытонъя но азинтонъя ӵектосъёссэс возьматӥзы. Йылпумъянъёсъя вормисе потӥзы: - Глазкарысь аграрно-промышленной техникум; - Сарапулысь индустриальной техникум; - Сарапулысь политехникая колледж; - Сюмсиысь нюлэс но гурт возёсъя техникум. Тодэ вайытом, 2020-тӥ арын «Образование» йӧскалык ӵектос улсын Удмуртиысь вить шор ёзо ӧнер дышетсконниосын 24 выль мастерскойёс усьтӥзы. Вуоно арын эшшо кыказ выльдӥськонъёс ортчозы.  Тегъёс: Дышетон Сарапул Сюмси гуртвозёс шорёзоӧнердышетсконниос Глазкар Дышетонъянотодосъяминистерство гуртвозёсъяминистерство грантъёс  